22. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 58332 της 31 Αυγ./20 Σεπτ. 1973 (ΦΕΚ Β΄ 1074) Περί μετεκπαιδεύσεως βραχείας διαρκείας του υπηρετούντος διδακτικού προσωπικού Δημοτικής Εκπαιδεύσεως. Έχοντες υπ’ όψει: 1.Τας διατάξεις του άρθρ. 6 παρ. 8 εδάφ. γ΄ του Ν.Δ. 1222/1972 (ΦΕΚ 153 τεύχ. Α΄/31-8-1972) «περί μετεκπαιδεύσεως του εκπαιδευτικού προσωπικού Δημοτικής Εκπαιδεύσεως και αναδιοργανώσεως του Διδασκαλείου Δημοτικής Εκπαιδεύσεως». 2.Την υπ’ αριθ. 115070/72 απόφασιν του Υπουργού Εθνικής Παιδείας και Θρησκευμάτων «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων εις τον Υφυπουργόν, τον Γενικόν Γραμματέα, τους Γενικούς Διευθυντάς, τους Διευθυντάς και Τμηματάρχας του αυτού Υπουργείου (ΦΕΚ 806/τεύχ. Β΄ 3-10-72). 3.Την υπ’ αριθ. 506/1-6-1973 γνωμοδότησιν του Ανωτάτου Συμβουλίου Δημοσίων Υπηρεσιών (ΑΣΔΥ) αποφασίζομεν: Άρθρ.1.-Η μετεκπαίδευσις βραχείας διαρκείας του υπηρετούντος διδακτικού προσωπικού Δημοτικής Εκπαιδεύσεως ανήκει εις το κατ’ άρθρ. 2 παρ. 1 περίπτ. Β΄ του Ν.Δ. 1222/72 Τμήμα Ειδικών Προγραμμάτων μετεκπαιδεύσεως βραχείας διαρκείας ενεργουμένη κατά τα εν άρθρ. 5 παρ. 1 του αυτού Ν.Δ/τος οριζόμενα. Διάρκεια – τόπος – τρόπος διεξαγωγής Μετεκπαιδεύσεως Άρθρ.2.-1.Η διάρκεια των μετεκπαιδεύσεων είναι μέχρις ενός εξαμήνου, δια τας υπό στοιχ. α΄ και β΄ μετεκπαιδεύσεις του άρθρ. 5 παρ. 1 του Ν.Δ. 1222/72, δια δε τας υπό στοιχ. γ΄ και δ΄ της αυτής παραγράφου από δύο μέχρις οκτώ εβδομάδων, ως καθορίζεται κατά περίπτωσιν εν τοις προγράμμασι οργανώσεως της μετεκπαιδεύσεως. 2.Εις την περίπτωσιν καθ’ην η διάρκεια της μετεκπαιδεύσεως ορίζεται εις έν ακαδημαϊκόν εξάμηνον, παρέχεται αύτη εις εν των ακαδημαϊκών εξαμήνων ως ταύτα καθορίζονται εν άρθρ. 2 της υπ’ αριθ. 114228/25-9-1972 (ΦΕΚ 945 6-11-1972) υπουργικής αποφάσεως «περί ενάρξεως και λήξεως του ακαδημαϊκού και διδακτικού έτους, ορισμού ακαδημαϊκών εξαμήνων εγγράφων φοιτήσεως και εξετάσεως των μετεκπαιδευομένων εις το Μαράσλειον Διδασκαλείον Δημοτικής Εκπαιδεύσεως, άλλως η μετεκπαίδευσις παρέχεται εις οιονδήποτε χρόνον. 3.α)Τόπος πραγματοποιήσεως των εν λόγω μετεκπαιδεύσεων ορίζεται δια τους υπηρετούντας εκπαιδευτικούς Δημοτικής Εκπαιδεύσεως εις τας Α΄ και Β΄ Ανωτέρας Εκπαιδευτικάς Περιφερείας το Μαράσλειον Διδασκαλείον Δημοτικής Εκπαιδεύ σεως. Δια τους υπηρετούντας εις τας λοιπάς Ανωτέρας Εκπαιδευτικάς Περιφερείας (Γ΄, Δ΄, Ε΄, ΣΤ΄, Ζ΄, Η΄, Θ΄ και Ι) αι έδραι αυτών ή αι έδραι των οικείων Νομαρχιακών Επιθεωρήσεων, εξαιρέσει της μετεκπαιδεύσεως υπό στοιχ. δ΄ παρ. 1 άρθρ. 5 Ν.Δ. 1222/ 72, ήτις πραγματοποιείται οπωσδήποτε εν τω Μαρασλείω Διδασκαλείω Δ.Ε. β)Εις την εις τας έδρας των Ανωτέρων Εκπαιδευτικών Περιφερειών ή των Νομαρχιακών τοιούτων πραγματοποιουμένην μετεκπαίδευσιν διδάσκουν κατ’ ανάθεσιν καθηγηταί και υφηγηταί Ανωτάτων Σχολών ή άλλοι εκπαιδευτικοί ή ειδικοί επιστήμονες ανεγνωρισμένου κύρους επί ωριαία αποζημιώσει οριζομένη δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών μετά πρότασιν του ΑΕΣ εν περιωρισμένη συνθέσει (άρθρ. 9 παρ. 1 Ν.Δ. 1222/72). 4.Καθήκοντα επόπτου σπουδών των πραγματοποιουμένων εκτός του Μαρασλείου Διδασκαλείου μετεκπαιδεύσεως ασκεί ο οικείος Εκπαιδευτικός Σύμβουλος, Διευθυντού δε σπουδών των πραγματοποιουμένων εις τας έδρας των Ανωτέρων Εκπαιδευτικών ή Νομαρχιακών Περιφερειών μετεκπαιδεύσεων ο οικείος Γενικός ή Νομαρχιακός Επιθεωρητής Δημοτικής Εκπαιδεύσεως, κατά περίπτωσιν. Φοίτησις – Εξετάσεις – Ποιναί – Πιστοποιητικά Άρθρ.3.-1.Οι μετεκπαιδευόμενοι πασών των περιπτώσεων υποχρεούνται όπως φοιτούν τακτικώς και ανελλιπώς, μετέχουν δε των εξετάσεων κατά περίπτωσιν, ως ορίζεται εν τω προγράμματι σπουδών. 2.α)Εις ας περιπτώσεις εκ του προγράμματος σπουδών προβλέπονται εξετάσεις, αύται διεξάγονται εις ώρας μαθημάτων εις το τέλος της πρώτης και της δευτέρας περιόδου εις ας διαχωρίζεται ισομερώς ο χρόνος σπουδών. β)Μετεκπαιδευόμενος απορριπτόμενος εις έν ή πλείονα μαθήματα της πρώτης περιόδου παραπέμπεται εις ανεξέτασιν εις το τέλος της δευτέρας περίοδου. γ)Μετεκπαιδευόμενος απορριπτόμενος εις έν μόνον μάθημα της δευτέρας περιόδου παραπέμπεται εις ανεξέτασιν κατά μήνα Σεπτέμβριον του αυτού έτους. δ)Εις αμφοτέρας τας περιπτώσεις των προηγουμένων εδαφ. β΄και γ΄εάν ο μετεκπαιδευόμενος απορριφθή εκ νέου, θεωρείται αποτυχών. 3.α)Κατά τα λοιπά δια την φοίτησιν, τον έλεγχον ταύτης, το δεδικαιολογημένον ή μη της απουσίας των μετεκπαιδεομένων, την χορήγησιν εις αυτούς αναρρωτικών ή άλλων αδειών, τας ποινάς λόγω ελλιπούς φοιτήσεως, τας εξετάσεις, την βαθμο-λογίαν, την διόρθωσιν των γραπτών δοκιμίων και το πειθαρχικόν δίκαιον ισχύουν κατά περίπτωσιν αι διατάξεις των άρθρ. 3, 5, 6 και 8 της μνημονευθείσης υπ’ αριθ. 114228/1972 υ(Μετά τη σελ. 272,246) Σελ. 272,247 πουργικής αποφάσεως. β)Προκειμένου περί της πραγματοποιουμένης εις τας έδρας των Ανωτέρων, ή Νομαρχιακών Περιφερειών μετεκπαιδεύσεως αρμοδιότητας Διευθυντού ή Αναπληρωτού Διευθυντού Διδασκαλείου επί των διαλαμβανομένων εν τω προηγουμένω εδαφίω έχουν οι Διευθυνταί σπουδών Γενικοί ή Νομαρχιακοί Επιθεωρηταί. 4.α)Εις τους επιτυχώς περατούντας την κατά τα ανωτέρω μετεκπαίδευσιν χορηγείται υπό του Μ.Δ.Δ.Ε. «Πιστοποιητικόν μετεκπαιδεύσεως» κατά τα οριζόμενα εν άρθρ. 3 του Β.Δ. 68/73 (ΦΕΚ 22Α/23-1-73) «Περί των χορηγουμένων πτυχίων και πιστοποιητικών εις τους μετεκπαιδευομένους εν τω Μαρασλείω Διδασκαλείω Δημοτικής Εκπαιδεύσεως». Προς τούτο, η βαθμολογία εκάστου των εις τας Ανωτέρας ή Νομαρχιακάς Εκπαιδευτικάς Περιφερείας μετεκπαιδευομένων, αφού καταχωρισθή υπ’ ευθύνη του Διευθυντού σπουδών εις τα τηρούμενα παρ’ αυτώ «Μητρώα», κοινοποιείται εις την Γραμματείαν του Μαρασλείου Διδασκαλείου Δημοτικής Εκπαιδεύσεως, μερίμνη της οποίας γίνεται η σχετική καταχώρισις εις τα οικεία βιβλία τα τηρούμενα εν τω Διδασκαλείω, δι’ άπαντας τους μετεκπαιδευομένους της περιπτώσεως ταύτης και εις την οικείαν δι’ έκαστον μερίδα. β Εις τους περατούντας μετεκπαίδευσιν μη απαιτούσαν εξετάσεις, χορηγείται, ωσαύτως, πιστοποιητικόν μετεκπαιδεύσεως κατά τας προμνησθείσας διατάξεις. Προς τούτο ο Διευθυντής σπουδών αποστέλλει εγκαίρως εις το Μαράσλειον Διδασκαλείον Δ.Ε. ονομαστικήν κατάστασιν των παρακολουθησάντων την μετεκπαίδευσιν διδασκάλων και νηπιαγωγών.Η Γραμματεία του Διδασκαλείου καταχωρίζει εις τα οικεία βιβλία άπαντα τα στοιχεία των μετεκπαιδευθέντων και εκδίδει είτα τα πιστοποιητικά μετεκπαιδεύσεως. 5.Ο μη επιτυχώς περατών την μετεκπαίδευσιν εφοδιάζεται υπό του Διευθυντού του Μαρασλείου Διδασκαλείου Δημοτικής Εκπαιδεύσεως δια βεβαιώσεως περί της φοιτήσεώς του εν αυτή και της σημειωθείσης κατά μάθημα βαθμολογίας όπου ορίζεται αύτη. Αντίγραφον της βεβαιώσεως αποστέλλεται υπό του Διδασκαλείου εις τον Επιθεωρητήν της οργανικής θέσεως του αποτυχόντος. Η εν λόγω βεβαίωσις αποτελεί στοιχείον του υπηρεσιακού φακέλλου του υπαλλήλου. Η παρούσα δημοσιευθήτω δια της Εφημερίδος της Κυβερνήσεως. Σελ. 272,248 32.Γ.η.22 Μετεκπαίδευση δημοδιδασκάλων